5 Քանզի * քահանայիցն եւ աւրէնսուսոյց վարդապետացն մատնեցաւ առ ի յուշ առնելոյ նոցա աւրինաւքն զյառաջապատում չարչարանացն իւրոց * եւ նոցա առեալ դատեցան զդատաւորն ամենայնի ըստ ամենայն գրելոցն վասն նորա։ 6 Որպէս եւ Պաւղոս յԱնտիոք Պիսիդացւոց վկայէ վասն նորա թէ Բնակեալքն յԵրուսաղէմ անծանաւթք եղեն ի նմանէ եւ ըստ բարբառոյ մարգարէիցն որ յամենայն շաբաթսն ընթեռնուին՝ դատեալ կատարեցին * եւ ոչ մի ինչ պատճառս մահու գտեալ՝ խնդրեցին ի Պիղատոսէ սպանանել զնագ։ 7 Եւ իբրեւ առեալ զկեանսն՝ յանդիման իւրեանց կախեցին զփայտէ * այն վասն որոյ * յառաջագոյն Տեառն * նշանակեալ * առ ի յաւրինացն թէ Պարտ է բարձրանալ Որդւոյ մարդոյդ։ 8 Եւ * անդ այնուհետեւ ի ժամուն յայնմիկ * լցեալ * կատարի բանն որ ի Յովբ * թէ * Որ տայ հրաման արեգական եւ ոչ ծագէ եւ թաքուցանէ զաշխարհատարած * ճառագայթսն եւ որ կնքէ զիւրաքանչիւր փայլիւն աստեղաց ե։